**ՀԱՆՐԱՅԻՆ ՔՆՆԱՐԿՈՒՄ**

ԱՐՁԱՆԱԳՐՈՒԹՅՈՒՆ

14 հունվարի 2025 թվական

**ՀՀ Շիրակի մարզի Արթիկ համայնքի Փոքր Մանթաշում գտնվող գոյություն ունեցող դպրոցի տարածքում 288 աշակերտական տեղով դպրոցի կառուցման նախագծի վերաբերյալ հանրային լսում**

Հանրային քննարկումը սկսվեց ժամը 11:00-ին;

«Շրջակա միջավայրի վրա ազդեցության գնահատման և փորձաքննության մասին» ՀՀ օրենքի /21.06.2014թ. Հ0-110-Ն/ համաձայն, ինչպես նաև ՀՀ կառավարության 19.11.2014թ. N 1325-Ն որոշման հավելվածի 5-րդ գլխով սահմանված կարգով 2025 թ.-ի հունվարի 14-ին ժամը 11:00-ին, Արթիկ համայնքի Փոքր Մանթաշ բնակավայրի վարչական ղեկավարի նստավայրում տեղի ունեցավ Սեյսմիկ անվտանգության բարելավման (ՍԱԲ) ծրագրի շրջանակում ՀՀ Շիրակի մարզի Արթիկ համայնքի Փոքր Մանթաշ գյուղում գտնվող գոյություն ունեցող դպրոցի տարածքում 288 աշակերտական տեղով դպրոցի կառուցման նախագծի վերաբերյալ հանրային քննարկում:

Հանրային քննարկման մասին հայտարարությունը 2024 թվականի դեկտեմբերի 11-ին տեղադրվել է <<Առավոտ>> օրաթերթում և Հայաստանի տարածքային զարգացման հիմնադրամի կայքում (ATDF) (atdf.am):

**Ծրագրի անվանում**՝ ՀՀ Շիրակի մարզի Արթիկ համայնքի Փոքր Մանթաշ գյուղում գտնվող գոյություն ունեցող դպրոցի տարածքում 288 աշակերտական դպրոցի կառուցում դպրոցների Սեյսմիկ անվտանգության բարելավման ծրագրի շրջանակներում

**Ծրագրի իրականացնող կազմակերպություն**՝ Հայաստանի տարածքային զարգացման հիմնադրամ (ՀՏԶՀ),

**Նախագծային կազմակերպություն**՝ «Մառա և դուստրեր» ՍՊԸ

**ՄԱՍՆԱԿՑՈՒՄ ԷԻՆ**

|  |  |
| --- | --- |
| Վ. Մակեյան | Արթիկ համայնքի ղեկավարի տեղակալ |
| Տ. Չարչյան | Արթիկ համայնքի ղեկավարի օգնական |
| Ժ. Հակոբյան | Փոքր Մանթաշի վարչական ղեկավար |
|  Ա. Գրիգորյան | Արթիկի համայնքապետարանի քաղաքաշինության և հողաշինության բաժնի պետ |
| Ա. Հակոբյան | Փոքր Մանթաշ բնակավայրի միջնակարգ դպրոց, տնօրենի պաշտոնակատար |
| Մ. Ջավահիրյան | ՀՏԶՀ, սոցիալական մասնագետ |
| Մ. Հուսնյան | «Մառա և դուստրեր» ՍՊԸ, տնօրեն |
| Ա. Մարգարյան | «Մառա և դուստրեր» ՍՊԸ, ճարտարապետ |
|  |  |

Մասնակցում էին նաև ուսուցչական և ծնողական կազմը, այլ շահագրգիռ կողմեր: Մասնակիցների ընդլայնված ցանկը (4 էջ) և տեսաձայնագրությունը ներկայացվում է կից:

**Օրակարգում**

1. Շրջակա միջավայրի վրա ազդեցության փորձաքննության ընթացակարգի ներկայացում
2. Դպրոցի նախագծի ներկայացում
3. Ենթածրագրին առաջադրվող բնապահպանական և սոցիալական պահանջների ներկայացում
4. Հարց ու պատասխան շահագրգիռ կողմերի հետ

**Ելույթ ունեցան**

|  |
| --- |
| 1. Արթիկ համայնքի ղեկավարի տեղակալ Վ. Մակեյանը հանդես եկավ ողջույնի խոսքով, ներկայացրեց հանդիպման նպատակը և մասնակիցներին:
 |

Ենթածրագրի ճարտարապետ Ա. Մարգարյանը ներկայացրեց դպրոցի կառուցման ճարտարապետական և կոնստրուկտիվ նախագծային լուծումները:

**Հարցեր տրվեցին**

**Հարց1**. Ի՞նչ բարձրություն ունի մարզադահլիճը:
**Պատասխան.** Մարզադահլիճը մինչև կրող կոնստրուկցիայի տակը ունի 6,0 մ բարձրություն:
**Հարց 2.** Ինչպե՞ս է իրականացված լուսավորվածությունը: Դահլիճը պատուհաններ ունի՞ և արդյո՞ք ցանցապատում լինելու է:

**Պատասխան.** Ունի և՛ բնական, և՛ արհեստական լուսավորություն: Դահլիճն ունի պատուհաններ և անպայման ցանցապատում լինելու է:

**Հարց 3.** Ինչպե՞ս է լուծվելու ջեռուցման հարցը:
**Պատասխան.** Տարածքում կառուցվելու է սեփական կաթսայատուն:

**Հարց 4.** Նոր դպրոցը գոյություն ունեցողից ինչպե՞ս է անջատվելու:

**Պատասխան.** Շինարարության ընթացքում անվտանգության բոլոր կանոնները պետք է պահպանվեն, ցանկապատով ամբողջությամբ պետք է անջատված լինի:

**Հարց 5.** Հնարավո՞ր է արդյոք շենքը այնպես տեղադրել, որ հնարավորինս օգտագործվի արևի բնական ջերմությունը:

**Պատասխան.** Դպրոցն ունի Г-աձև կառուցվածք և այդպիսով բոլոր ուղղություններով սենյակներ ունենք: Հնարավորություն կա մոտ 45 աստիճանով շրջել շենքի դիրքը, բայց այդ դեպքում գոյություն ունեցող շենքից նոր կառուցվող շենքի մինիմալ հեռավորությունը չի լինում ապահովել և անհրաժեշտություն կլինի քանդել գոյություն ունեցող դպրոցի շենքը:

**Հարց 6.** 2026թ-ից նախատեսվում է դասարանում աշակերտների թվի կրճատում, այսինքն դասարանները կկիսվեն: Արդյո՞ք սենյակները բավական կլինեն այդ դեպքում: Եվ քանի դասարան կա տարրական օղակում:

**Պատասխան.** Այս պահին նախատեսված է 12 լիարժեք դասարան: Բայց կան նաև տարբեր լաբորատորիաներ, օտար լեզուների համար նախատեսված դասասենյակներ: Իսկ միայն տարրական օղակում նախատեսված է 4 դասասենյակ, ինչպես նաև երկարօրյա դասասենյակ և հանգստի սենյակ:

**Հարց 7.** Ինչքա՞ն է լինելու շինարարական աշխատանքների տևողությունը: **Պատասխան.**Շինարարության տևողությունը նախատեսված է 2 տարի:

Հանրային քննարկումն ավարտվեց Ժամը 11:25-ին

Կից ներկայացվում է հանրային քննարկման տեսաձայնագրությունը:

Հանրային քննարկումների մասնակիցների ցանկը կցվում է արձանագրությանը:

|  |  |  |
| --- | --- | --- |
| **Պատասխանատու և վարող՝** Արթիկ համայնքի ղեկավարի տեղակալ |  | Վ. Մակեյանը |
| **Արձանագրող**՝ **Արթիկ համայնքի ղեկավարի օգնական** |  | Տ. Չարչյան |
| **Ձեռնարկող**՝ «Մառա և դուստրեր» ՍՊԸ, տնօրեն |  | Մ. Հուսնյան |
|  |  |  |